**הנחיות לבחירת דירה**

**מסמכים שחובה להביא לבחירת הדירה**

* אישור זכאות בתוקף
* הודעה על זכייה.
* תעודות זהות מקוריות בלבד (לא יתקבל מסמך מזהה אחר).
* **ייפוי כח** – במקרה שאחד מבני הזוג הזוכים, אינו יכול להגיע במועד בחירת הדירה על בן או בת הזוג השני להגיע עם ייפוי כוח חתום ומאומת ע"י עורך דין וצילום תעודת זהות של בן או בת הזוג שאינם יכולים להגיע.
* **ייפוי כח נוטריוני** – במקרה שהזוכה או שני בני הזוג אינם יכולים להגיע, ניתן לייפות בא כח, באמצעות ייפוי כח חתום בידי עורך דין.
* שיק על סך 2,000 ₪.

**דגשים לבחירת דירה**

* סדר בחירת הדירות ייעשה בהתאם למספר הסידורי שעלה בהגרלה, על פי סדר עולה (הזוכה בעל המספר הסידורי הנמוך ביותר בוחר ראשון וכן הלאה).
* על הזוכה לבחור את הדירה במועד בחירת הדירות. לזוכה יוקצו **עד 45** **דקות** לבחירת דירה, ואם לא עשה כן – איבד את זכותו לבחור דירה.
* לאחר בחירת הדירה, יופנה כל זוכה על ידי היזם לחתימה על הסכם המכר בתוך 45 ימים, והזוכה לא יהיה רשאי לשנות את בחירתו.

**צוות רונידן מאחל לכם בהצלחה רבה בבחירת הדירה!**